Šarūnas Marčiulionis
Raimondas Šarūnas Marčiulionis (Kaunas, 13. juna 1964.), litvanijski košarkaš, jedan od prvih evropskih igrača u NBA ligi. Sa 196 cm igrao je na poziciji beka šutera. Osvojio je zlatnu olimpijsku medalju u Seulu 1988. u dresu SSSR-a.

Karijeru je započeo u klubu Statyba Vilnius (danas BC Lietuvos Rytas) u dobi od 17 godina. Zaigrao je za Golden State Warriorse 1989. godine i bio član ekipe do 1994. Nakon ozljeda i duže pauze, Marčiulionis je prešao u Seattle SuperSonics 1994., a nakon godine dana u Sacramento Kingse, a NBA karijeru završio je u Denver Nuggetsima nakon sezone 1996./97.

Predvodio je litvanijsku košarkašku reprezentaciju te gotovo sam tražio sponzore i dobavljače sportske opreme. S reprezentacijom je osvojio bronzanu medalju na Olimpijskim igrama u Barceloni 1992., iza SAD-a i Hrvatske. Isti uspjeh ponovio je na OI u Atlanti 1996. godine. Osvojio je i srebro na Evropskom prvenstvu u Ateni te dobio naslov najboljeg igrača prvenstva (MVP).

Marčulionis je 1993. osnovao Litvanijsku košarkašku ligu i postao njen prvi predsjednik, a 1999. Sjevernoevropsku košarkašku ligu, koja se danas zove Baltička košarkaška liga.

Danas je jedan od najuspješnijih poslovnih ljudi u Litvaniji. Bavi se hotelijerstvom i vlasnik je hotela u Vilniusu te košarkaške akademije.

Izvori

Vanjske veze 
 Profil na Sports-reference.com , pristupljeno 6. januara 2016.
 Statistike karijere na Basketball-reference.com , pristupljeno 6. januara 2016.
 profil na NBA.com, pristupljeno 6. januara 2016.

Litvanski košarkaši
Sovjetski košarkaši
Košarkaši Golden State Warriorsa
Košarkaši Oklahoma City Thundera
Košarkaši Sacramento Kingsa
Košarkaši Denver Nuggetsa
Bek šuteri
Sovjetski olimpijci
Košarkaši na Olimpijskim igrama 1988.
Košarkaši na Olimpijskim igrama 1992.
Košarkaši na Olimpijskim igrama 1996.
Olimpijski pobjednici u košarci (igrači)
Članovi FIBA Kuće slavnih
Članovi Košarkaške kuće slavnih Naismith Memorial